CELEX: C2007/283/72
Language: da
Date: 2007-11-24 00:00:00
Title: Sag T-382/07: Sag anlagt den 5. oktober 2007 — Den Franske Republik mod Rådet

24.11.2007   
            
            
               DA
            
            
               Den Europæiske Unions Tidende
            
            
               C 283/40
            
         Sag anlagt den 5. oktober 2007 — Den Franske Republik mod Rådet
   (Sag T-382/07)
   (2007/C 283/72)
   Processprog: fransk
   Parter
   
      Sagsøger: Den Franske Republik (ved E. Belliard, G. de Bergues og A.-L. During, som befuldmægtigede)
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Annullation af Rådets forordning (EF) nr. 809/2007 af 28. juni 2007 om ændring af forordning (EF) nr. 894/97, (EF) nr. 812/2004 og (EF) nr. 2187/2005 for så vidt angår drivgarn (1).
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Forordningen, der anfægtes i den foreliggende sag, har til formål at fastsætte en ensartet definition på drivgarn. Sagsøgeren anfægter den i forordningen fastsatte definition, for så vidt som fiskegarn såsom det såkaldte thonaille-garn medtages i kategorien drivgarn og dermed er omfattet af det forbud mod brug af drivgarn, som er fastsat i artikel 11a i forordning nr. 894/97 2 (2).
   Sagsøgeren har til støtte for søgsmålet først gjort gældende, at den anfægtede forordning skal annulleres under henvisning til manglende begrundelse, for så vidt som det ikke er anført i forordningen, hvorfor de restriktioner, der gælder for brug af drivgarn, udvides til fast garn såsom thonaille-garn.
   For det andet har sagsøgeren gjort gældende, at den anfægtede forordning også tilsidesætter proportionalitetsprincippet, for så vidt som forbuddet mod drivgarn, således som drivgarn defineres, er åbenbart uhensigtsmæssigt henset dels til det formål, som ønskes opnået med dette forbud, dels til thonaille-garnets særlige kendetegn i forhold til andre typer drivgarn.
   Endelig har sagsøgeren hævdet, at, således som drivgarn er defineret i forordning nr. 809/2007, medfører forbuddet mod drivgarn forskelsbehandling, for så vidt som det henset til drivgarns kendetegn ikke er berettiget at behandle garn af thonaille-typen på samme måde som andet drivgarn.
   
      (1)  EUT L 182, s. 1.
   
      (2)  Rådets forordning (EF) nr. 894/97 af 29.4.1997 om fastlæggelse af tekniske foranstaltninger til bevarelse af fiskeressourcerne (EFT L 132, s. 1).